KOMISSION ASETUS (EY) N:o 1988/2004,
annettu 18 päivänä marraskuuta 2004,
Ruotsin lipun alla purjehtivien alusten pohjankatkaravun kalastuksen lopettamisesta annetun asetuksen (EY) N:o 1501/2004 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 21 artiklan 3 kohdan,
sekä katsoo seuraavaa:
(1)
Komission asetuksessa (EY) N:o 1501/2004 (2) säädetään Ruotsin lipun alla purjehtivien tai Ruotsissa rekisteröityjen alusten pohjankatkaravun kalastuksen lopettamisesta Norjan vesialueilla leveyspiirin 62°00' N eteläpuolella.
(2)
Kalastusmahdollisuuksien siirron seurauksena Ruotsin kiintiötä ei ole vielä käytetty loppuun. Tämän vuoksi olisi sallittava Ruotsin lipun alla purjehtivien tai Ruotsissa rekisteröityjen alusten pohjankatkaravun kalastus Norjan vesialueilla leveyspiirin 62°00' N eteläpuolella. Sen vuoksi olisi kumottava komission asetus (EY) N:o 1501/2004,
ON ANTANUT TÄMÄN ASETUKSEN:
1 artikla
Kumotaan komission asetus (EY) N:o 1501/2004.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä lokakuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä marraskuuta 2004.